Cotasteromimus

Cotasteromimus er en slekt av snutebiller som lever i barskog.

Utseende 
Små (gjerne 3,5-5 millimeter), avlange og litt flate, svarte snutebiller. Snuten er nokså lang, krum og sylindrisk, de knebøyde antennene  sitter festet langt ute på snuten. Pronotum har rundede sider og er tett og kraftig punktert. Dekkvingene er nokså jevnbrede med markerte punkstriper og korte, oppstående børster. Beina er kraftige med en skarp tann på undersiden av hvert lår.

Levevis 
De fleste artene er knyttet til bartrær, særlig finner man mange arter på furu. Larvene utvikler seg i død ved, eller under barken på svekkede, men ennå levende trær. Larveutviklingen kan være flerårig, og de voksne billene kan også leve i flere år. De voksne billene gnager på barken på unge greiner og på nye skudd, og kan gjøre stor skade i plantefelt.

Utbredelse 
Slekten er utbredt i Japan, Korea og Filippinene.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien skogsnutebiller, Molytinae Schönherr, 1823
 Stammen Furusnutebiller, Pissodini Gistel, 1856
 Understammen Cotasteromimina Morimoto, 1962
 Slekten Cotasteromimus Chûjô & Voss, 1960
 Underslekten Cotasteromimus (i snever forstand)
 Cotasteromimus morimotoi Chûjô & Voss, 1960
 Cotasteromimus squamiger Morimoto & Miyakawa, 1985
 Underslekten Cotasterorhinus Legalov, 2020
 Cotasteromimus philippinensis Legalov, 2020

Referanser

Eksterne lenker 
 

Snutebiller
Biller formelt beskrevet i 1960
Dyr formelt beskrevet av Michio Chûjô
Dyr formelt beskrevet av Eduard Voss